Bybelskool » Inleiding op die Psalms
07 May2014 Inleiding op die Psalms
Wanneer dit goed gaan, is daar dankbaarheid en standvastigheid en kleur dit ons gesprek met God – uitgedruk in lofpsalms, soos met Psalms 96-100.
Wanneer ons gekonfronteer word met die donkerte in onsself en in die lewe, is daar worsteling en weerstand en kleur dit ook ons gesprek met God – uitgedruk in klaagpsalms, soos hier veral met Psalms 73-80 uitgedruk word, telkens verwoord vanuit die konkrete ervaring van nood.
Om die Psalms op dié manier te lees, laat hulle ’n omvattende lewe vir ons kry. Dit gee lewe aan ons gesprek met God. Dit laat ons gebed verander van ‘n abstrakte teoretiese gepraat na ’n praktiese persoonlike gesprek wat volledig gevoed word uit ons werklike ervarings in die lewe, die positiewe en die negatiewe ervarings daarvan. En dit geld nie net ons eie ervarings nie, maar veral ook die ervarings van ander rondom ons. Dan bring dit presies die verandering te weeg wat ons ten diepste begeer.